pythainlp/thai-financial-dataset huggingface dataset:
-----------------------------------------------------------------------
  10. การควบคุมภายใน

  -----------------------------------------------------------------------

บริษัทได้ให้ความสำคัญต่อการควบคุมภายในอย่างต่อเนื่อง โดยคณะกรรมการบริษัทฯ
ได้มอบหมายให้คณะกรรมการตรวจสอบ สอบทานการประเมินระบบการควบคุมภายใน
เพื่อมุ่งเน้นให้ระบบการควบคุมภายในมีความเพียงพอและเหมาะสมกับการดำเนินธุรกิจ
และมีประสิทธิผลประสิทธิภาพในการดำเนินงาน

ในการประชุมคณะกรรมการบริษัทครั้งที่ 11/2548 เมื่อวันที่ 15 พฤศจิกายน 2548
โดยมีกรรมการตรวจสอบ จำนวน 3 ท่าน เข้าร่วมประชุมด้วย
คณะกรรมการตรวจสอบได้ประเมินระบบการควบคุมภายในทั้ง 5 ส่วน
ซึ่งได้เสนอให้คณะกรรมการบริษัทรับทราบ และคณะกรรมการบริษัทเห็นว่า
บริษัทมีระบบการควบคุมภายในอย่างเพียงพอแล้วโดยมีข้อสรุปต่อไปนี้

1. องค์กรและสภาพแวดล้อม

บริษัทมีการจัดโครงสร้างอำนาจหน้าที่ของคณะกรรมการ ผู้บริหารและพนักงานไว้อย่างเหมาะสม
และมีการกำหนดเป้าหมายการดำเนินธุรกิจที่สามารถประเมินผลการดำเนินงานได้ชัดเจน
ตลอดจนได้กำหนดจริยธรรมธุรกิจ และจรรยาบรรณของผู้บริหารและพนักงาน
เพื่อให้ได้มาตรฐานการปฏิบัติที่เหมาะสมถูกต้องทั้งทางจริยธรรมและคุณธรรม

2. การบริหารความเสี่ยง

บริษัทได้มีการประเมินและวิเคราะห์สาเหตุของความเสี่ยงและผลกระทบทั้งจากปัจจัยภายนอกและภายใน
เพื่อกำหนดมาตรการป้องกันและบริหารความเสี่ยงให้อยู่ในระดับที่สามารถยอมรับได้

  3. การควบคุมการปฏิบัติงานของฝ่ายบริหาร

บริษัทมีการกำหนดขอบเขตอำนาจหน้าที่
และระดับการอนุมัติรายการของฝ่ายบริหารในแต่ละระดับอย่างชัดเจนและเป็นลายลักษณ์อักษร
มีการแบ่งแยกหน้าที่ความรับผิดชอบในการปฏิบัติงานเพื่อเป็นการตรวจสอบซึ่งกันและกัน
และมีการกำหนดวิธีการทำธุรกรรมกับผู้ถือหุ้นรายใหญ่ กรรมการ
ผู้บริหารหรือผู้ที่เกี่ยวข้องกับบุคคลดังกล่าวไว้อย่างเหมาะสม

4. ระบบสารสนเทศ และการสื่อสารข้อมูล

บริษัทได้มีการพัฒนาระบบสารสนเทศอย่างต่อเนื่อง
การสื่อสารข้อมูลในการเสนอเรื่องให้คณะกรรมการบริษัทพิจารณา
ได้มีการนำเสนอข้อมูลที่มีคุณภาพและเพียงพอต่อการตัดสินใจภายในเวลาที่เหมาะสม
เพื่อใช้ประกอบในการตัดสินใจ มีการบันทึกข้อซักถามความเห็น
หรือคำแนะนำของคณะกรรมการบริษัท พร้อมกับแสดงเหตุผลประกอบไว้ในรายงานการประชุม
รวมทั้งบริษัทได้จัดเก็บเอกสารการบันทึกบัญชีไว้ครบถ้วนและเป็นหมวดหมู่
ตลอดจนบริษัทได้ใช้นโยบายการบัญชีตามหลักการบัญชีที่รับรองทั่วไปอย่างสม่ำเสมอและเหมาะสมกับธุรกิจ

5.  ระบบการติดตาม

บริษัทจัดให้มีการติดตามผลและประเมินผลสม่ำเสมอ
โดยคณะกรรมการบริษัทจัดให้มีการประชุมเป็นประจำเพื่อพิจารณาผลการดำเนินงานของบริษัทเปรียบเทียบกับเป้าหมายการดำเนินธุรกิจที่กำหนดไว้
และสั่งการให้ปรับปรุง หรือแก้ไขเมื่อผลการดำเนินงานแตกต่างจากเป้าหมายที่กำหนด
และรายงานผลต่อคณะกรรมการบริษัท

และในระดับปฏิบัติงาน
บริษัทจัดให้มีฝ่ายตรวจสอบภายในทำหน้าที่สอบทานความเพียงพอเหมาะสมของระบบการควบคุมภายใน
และตรวจสอบการปฏิบัติการตามระบบของบริษัทอย่างสม่ำเสมอ
รวมทั้งติดตามดำเนินการปรับปรุงแก้ไขของฝ่ายบริหาร
และรายงานผลการปฏิบัติงานตรงต่อคณะกรรมการตรวจสอบ
[]

แบบแสดงรายการข้อมูลประจำปี (แบบ 56-1)

สำหรับงวดปีการเงิน สิ้นสุดวันที่ 31 ธันวาคม 2548

บริษัท เพรซิเดนท์ เบเกอรี่ จำกัด (มหาชน)

ที่ตั้ง : 2034/75,76 อาคารชุดอิตัลไทยทาวเวอร์ชั้นที่ 16 ถนนเพชรบุรีตัดใหม่

 แขวงบางกะปิ เขตห้วยขวาง กรุงเทพฯ 10320 โทร. 0-2716-1333 

 โทรสาร. 0-2716-1330-2 http://www.farmhouse.co.th

[]
ส่วนที่ 1

ข้อมูลสรุป(Executive Summary)

สรุปข้อมูลบริษัท

บริษัท เพรซิเดนท์ เบเกอรี่ จำกัด (มหาชน) (“บริษัท”) จดทะเบียนจัดตั้งเป็นบริษัทจำกัดเมื่อวันที่
29 ตุลาคม 2523 และได้จดทะเบียนแปรสภาพเป็นบริษัทมหาชนจำกัด เมื่อวันที่ 19 กรกฎาคม
2545 โดยมีทุนจดทะเบียน 300 ล้านบาท เรียกชำระแล้ว 300 ล้านบาท ปัจจุบัน บริษัท มีโรงงาน
1 แห่ง แบ่งเป็น 3 อาคาร ตั้งอยู่ที่ นิคมอุตสาหกรรมลาดกระบัง บนพื้นที่รวม 12 ไร่ 2 งาน 40
ตารางวา พื้นที่ใช้สอยรวม 26,680 ตารางเมตร
โดยมีธุรกิจหลักคือการผลิตและจำหน่ายขนมปังและเบเกอรี่ โดย ณ วันที่ 31 ธันวาคม 2548 บริษัท
มีการจำหน่ายผลิตภัณฑ์ผ่านธุรกิจเบเกอรี่ค้าส่ง คิดเป็น ร้อยละ 86 ของรายได้รวม
ซึ่งเป็นการจำหน่ายผลิตภัณฑ์ภายใต้เครื่องหมายการค้าของบริษัทให้แก่ร้านค้าปลีกแบบดั้งเดิม
(Traditional Trade) และสมัยใหม่ (Modern Trade) จำนวนประมาณ 16,819 ร้าน และ
6,127 ร้าน ตามลำดับ
โดยเป็นการจำหน่ายในลักษณะการขายขาดซึ่งบริษัทจะรับเปลี่ยนผลิตภัณฑ์เดิมที่ร้านค้าจำหน่ายไม่หมด
เมื่อนำผลิตภัณฑ์ใหม่ไปส่ง เพื่อบริหารความสดใหม่ของผลิตภัณฑ์
และบริษัทมีธุรกิจเบเกอรี่ค้าปลีกมีรายได้คิดเป็นร้อยละ 5 ของรายได้รวม
โดยจำหน่ายผลิตภัณฑ์ภายใต้เครื่องหมายการค้าของบริษัท
ผ่านร้านค้าปลีกของบริษัทเองและจำหน่ายตรงตามคำสั่งของผู้บริโภค นอกจากนี้
บริษัทมีการจำหน่ายผลิตภัณฑ์ที่ผลิตขึ้นตามคำสั่งให้แก่ร้านอาหารฟาสต์ฟู้ดและร้านสะดวกซื้อ
ซึ่งมีจำนวนสาขาประมาณ 1,177 สาขา และ 3,425 สาขา ตามลำดับ โดยมีรายได้ในส่วนนี้
คิดเป็นร้อยละ 9 ของรายได้รวม

ธุรกิจของบริษัทแบ่งออกเป็น 3 สายธุรกิจ ดังนี้

1.  ธุรกิจเบเกอรี่ค้าส่ง ผลิตภัณฑ์ที่จำหน่ายได้แก่ ขนมปังชนิดแผ่น แฮมเบอร์เกอร์บัน ฮอทดอกบัน
    ขนมปังหวาน เค้ก และ เบเกอรี่ อื่น ๆ โดยจำหน่ายผลิตภัณฑ์ดังกล่าว
    ภายใต้เครื่องหมายการค้า ”ฟาร์มเฮ้าส์”

2.  ธุรกิจเบเกอรี่ค้าปลีก ได้แก่ เบเกอรี่ที่จำหน่าย ในร้าน Deliya by Farmhouse
    เค้กมาดามมาร์โก้ กู๊ดมอร์นิ่ง ฟาร์มเฮ้าส์ (แฟรนไชส์ขายแซนด์วิช)
    ขนมไหว้พระจันทร์ตราฟาร์มเฮ้าส์

3.  ธุรกิจฟาสต์ฟู้ด และ ร้านอาหาร/ภัตตาคาร ผลิตภัณฑ์ที่จำหน่ายได้แก่ ขนมปังแฮมเบอร์เกอร์บัน
    ฮอทดอกบัน ขนมปังฝรั่งเศส และผลิตภัณฑ์แช่แข็ง (Frozen Dough)
    ที่จำหน่ายให้แก่ร้านฟาสต์ฟู้ดต่าง ๆ เช่น แมคโดนัลด์ เคเอฟซี เบอร์เกอร์คิงส์
    เชสเตอร์กริลล์ ซับเวย์ ซิสเลอร์ และ แดรี่ควีน เป็นต้น และกลุ่ม Fried Product
    ซึ่งเป็นผลิตภัณฑ์ชุบทอด ได้แก่ เกล็ดขนมปัง

รายได้จากการขายของบริษัทในปี 2547 และปี 2548 มีจำนวน 1,808.11 ล้านบาท และ
2,145.61 ล้านบาท ตาม

ลำดับ และมีกำไรสุทธิจำนวน 134.68 ล้านบาท และ 191.49 ล้านบาท ตามลำดับ
-----------------------------------------------------------------------
  6. โครงการในอนาคต

  -----------------------------------------------------------------------

6.1 การขยายกำลังการผลิต

ปัจจุบันทางบริษัท ได้รับคำสั่งซื้อสินค้า FROZEN DOUGH และผลิตภัณฑ์เบเกอรี่แช่แข็ง
จากผู้นำเข้าในประเทศญี่ปุ่นเพิ่มมากขึ้น ทางบริษัทมีแผนจะลงทุนเพิ่มกำลังการผลิตสินค้า FROZEN
DOUGH ขึ้นอีก 500 กิโลกรัม ต่อชั่วโมง (ปัจจุบันมีกำลังการผลิต 200 กิโลกรัมต่อชั่วโมง)
พร้อมเครื่องจักรบางรายการที่จำเป็น และห้องแช่แข็งสำหรับเก็บผลิตภัณฑ์รอส่งออก
คาดว่าจะต้องใช้เงินลงทุนประมาณ 50 ล้านบาท จะแล้วเสร็จในไตรมาสที่ 3 ของปี 2549

6.2 การขยายช่องทางการจำหน่าย

บริษัท มีเป้าหมายที่จะขยายช่องทางการจำหน่ายผ่านร้านค้าปลีกจากจำนวนรวมประมาณ 22,946
ร้าน ณ สิ้นปี 2548 เป็น 25,500 ร้านภายในสิ้นปี 2549
โดยยังคงให้ความสำคัญกับการขยายช่องทางผ่านร้านค้าปลีกแบบดั้งเดิมควบคู่กันไปกับร้านค้าปลีกสมัยใหม่
ซึ่งนอกจากจะเป็นการเพิ่มยอดขายของบริษัท
แล้วยังเพิ่มความสามารถในการขยายช่องทางซึ่งถือเป็นการได้เปรียบในการแข่งขันอีกด้วย

6.3 การขยายตัวเข้าสู่ตลาดค้าปลีกขนมปังและเบเกอรี่

บริษัท ได้เริ่มขยายตัวเข้าสู่ตลาดค้าปลีกในปี 2546 โดยเปิดร้าน “Deliya by Farmhouse” ณ
สิ้นปี 2548 มีทั้งสิ้น 20 สาขา คือ สยามสแควร์ซอย 7 , มหาวิทยาลัยธรรมศาสตร์ศูนย์รังสิต ,
ชั้น 1 อาคารอิตัลไทย ทาวเวอร์ , โรงเรียนจิตรลดา , ท็อปส์ โรบินสัน รัชดา ,
หน้าตึกสหพัฒนพิบูล , ท็อปส์ ออลซีซั่นเพลส , เดอะมอลล์บางกะปิ , ท็อปส์ เซ็นทรัลบางนา ,
ซอย จารุรัตน์ , ท็อปส์ ฟิวเจอร์พาร์ครังสิต, เดอะมอลล์ งามวงศ์วาน (ชั้น 1) , เดอะมอลล์ 2
รามคำแหง, เดอะมอลล์ 3 รามคำแหง, เดอะมอลล์ บางแค, ท็อปส์ บางรัก, ท็อปส์ ลาดพร้าว,
ท็อปส์ พระราม 3, ท็อปส์ พระราม 2 และ ท็อปส์ ปิ่นเกล้า

ทั้งนี้ บริษัท ได้วางตำแหน่งทางการตลาดของร้าน “Deliya by Farmhouse”
ในลักษณะของเบเกอรี่พรีเมี่ยมที่เน้นความหลากหลาย
น่ารับประทานเพื่อสามารถตอบสนองความต้องการของลูกค้าได้มากขึ้น
ซึ่งนอกจากจะเป็นการเพิ่มรายได้ให้กับบริษัทแล้ว ยังเป็นการเพิ่มช่องทางการขายปลีกของบริษัท
สู่ผู้บริโภคได้โดยตรงอีกด้วย โดยในปี 2549 บริษัท
มีแผนการที่จะขยายสาขาของร้านเดลิย่าอย่างต่อเนื่อง
พร้อมทั้งปรับรูปแบบของร้านให้เป็นร้านเบเกอรี่ที่ครบวงจรมากขึ้น
โดยมีการจำหน่ายเบเกอรี่หลากรูปแบบและเครื่องดื่มร้อนเย็น
รวมไปถึงความบันเทิงให้แก่ลูกค้าภายในร้าน
ส่วนที่ 2

บริษัทที่ออกหลักทรัพย์

ชื่อบริษัท : บริษัท เพรซิเดนท์ เบเกอรี่ จำกัด (มหาชน)

เลขทะเบียนบริษัท : บมจ. 0107545000144

ที่ตั้งสำนักงานใหญ่ : 2034/75, 76 อาคารชุดอิตัลไทยทาวเวอร์ ชั้น 16 ถนนเพชรบุรีตัดใหม่

แขวงบางกะปิ เขตห้วยขวาง กรุงเทพมหานคร 10320

โทรศัพท์ : 0-2716-1333

โทรสาร : 0-2716-1330-2

Home Page : http://www.farmhouse.co.th

ประเภทธุรกิจ : ประกอบธุรกิจผลิตและจำหน่ายขนมปังและเบเกอรี่อื่น ๆ
-----------------------------------------------------------------------
  7. ข้อพิพาททางกฎหมาย

  -----------------------------------------------------------------------

บริษัทไม่มีคดี หรือข้อพิพาทที่เข้าลักษณะ

1.  คดีที่อาจมีผลกระทบด้านลบ (บริษัทเป็นจำเลยที่ถูกฟ้องร้องเรียกค่าเสียหาย)
    ต่อสินทรัพย์ของบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ วันที่ 31 ธันวาคม
    2548 หรือ

2.  คดีที่กระทบต่อการดำเนินธุรกิจของบริษัทอย่างมีนัยสำคัญ
    แต่ไม่สามารถประเมินผลกระทบเป็นตัวเลขได้ หรือ

3.  คดีที่มิได้เกิดจากการประกอบธุรกิจปกติของบริษัท
-----------------------------------------------------------------------
  10. การควบคุมภายใน

  -----------------------------------------------------------------------

บริษัทได้ให้ความสำคัญต่อการควบคุมภายใน
โดยจัดให้มีการควบคุมภายในที่มีประสิทธิภาพเพียงพอกับระดับความเสี่ยงที่ยอมรับได้และเหมาะสมกับสภาพแวดล้อมของงาน
หรือ กิจกรรมของหน่วยงานนั้นๆ
รวมทั้งให้หน่วยงานตรวจสอบภายในทำหน้าที่ติดตามผลการควบคุมภายในอย่างสม่ำเสมอ
เพื่อปรับปรุงให้มาตรการควบคุมมีความเหมาะสมกับสถานการณ์
สิ่งแวดล้อมและความเสี่ยงที่เปลี่ยนแปลงไป

ในการประชุมคณะกรรมการบริษัทครั้งที่ 12/2549 เมื่อวันที่ 19 ธันวาคม 2549
โดยมีกรรมการตรวจสอบ จำนวน 3 ท่าน เข้าร่วมประชุมด้วย
คณะกรรมการตรวจสอบได้ประเมินระบบการควบคุมภายในทั้ง 5 ส่วน
ซึ่งได้เสนอให้คณะกรรมการบริษัทรับทราบ และคณะกรรมการบริษัทเห็นว่า
บริษัทมีระบบการควบคุมภายในอย่างเพียงพอแล้วโดยมีข้อสรุปต่อไปนี้

1. สภาพแวดล้อมการควบคุม

สภาพแวดล้อมการควบคุมที่เหมาะสมขององค์กรจะสร้างจิตสำนึกที่ดีในการควบคุมบุคลากรสำหรับกิจกรรมต่างๆ
ในการการทำงานอย่างมีความรู้ความสามารถ ด้วยความซื่อสัตย์ สุจริต และมีจรรยาบรรณ
สภาพแวดล้อมการควบคุม ครอบคลุมถึงทิศทางและนโยบายหลักๆ
ในการดำเนินงานด้านธุรกิจและปฏิบัติการ ด้านการจัดการองค์กรและบุคลากร ด้านการเงิน
และด้านกระบวนการทำงาน
ทั้งนี้บริษัทมีเจตนารมณ์ในการปฏิบัติงานโดยยึดหลักการการกำกับดูแลกิจการที่ดี (Good Corporate
Governance) อย่างชัดเจน

2. การประเมินความเสี่ยง

บริษัทได้มีการประเมินความเสี่ยงและผลกระทบต่อความเสียหายที่จะเกิดขึ้น
ทั้งจากปัจจัยภายในและปัจจัยภายนอก สำหรับพิจารณาระดับค่าความเสี่ยงที่แบ่งเป็นระดับสูง กลาง
ต่ำ
เพื่อนำมากำหนดมาตรการป้องกันและหาแนวทางในการบริหารความเสี่ยงให้อยู่ในระดับที่สามารถยอมรับได้
โดยมีการประเมินความเสี่ยอย่างเป็นระบบและสม่ำเสมอ

  3. กิจกรรมการควบคุม

บริษัทมีการกำหนดกิจกรรมการควบคุมที่มีสาระสำคัญของแต่ละระบบงานไว้อย่างเหมาะสม
โดยให้ความสำคัญต่อกิจกรรมควบคุมแบบป้องกันเป็นหลัก รวมทั้งนโยบาย วิธีการปฏิบัติ
และการรายงานอย่างสม่ำเสมอ เพื่อให้มั่นใจว่ากิจกรรมการควบคุมนั้นได้มีการนำไปปฏิบัติจริง
โดยผลการปฏิบัติงานสามารถบรรลุวัตถุประสงค์ที่ตั้งไว้ได้
ซึ่งมุ่งเน้นให้การปฏิบัติงานมีประสิทธิภาพและประสิทธิผล นอกจากนี้
บริษัทยังมีการกำหนดบุคลากรภายในองค์กร เพื่อดูแลรับผิดชอบระบบการควบคุมภายใน
ของแต่ละระบบงานและการแบ่งแยกหน้าที่ความรับผิดชอบอย่างชัดเจน

4. สารสนเทศ และการสื่อสาร

บริษัทมีระบบสารสนเทศที่สามารถเชื่อมโยงกันได้อย่างทั่วถึง
เพื่อนำไปใช้ในการตัดสินใจอย่างถูกต้องและทันเวลา
และมีระบบรักษาความปลอดภัยของข้อมูลสารสนเทศที่มีประสิทธิภาพเพียงพอ
รวมทั้งมีระบบการจัดเก็บข้อมูลที่สามารถตรวจสอบความถูกต้องย้อนหลังได้
โดยบริษัทได้มีการพัฒนาระบบสารสนเทศอย่างต่อเนื่อง

5.  ระบบการติดตาม

บริษัทมีระบบการประเมินและการติดตามผลการดำเนินงานที่ดี โดยใช้ระบบ Balance Scorecard
ซึ่งมีดัชนีวัดผลการปฏิบัติงานที่สำคัญ หรือ Key Performance Indicator
เป็นเครื่องมือวัดผลการดำเนินงาน และให้มีการติดตามผลอย่างสม่ำเสมอต่อเนื่อง นอกจากนี้
บริษัทได้จัดให้มีการตรวจสอบการปฏิบัติงาน และสอบทานความเพียงพอของระบบการควบคุมภายใน
รวมทั้งทำการติดตามผลการแก้ไขปรับปรุงอย่างต่อเนื่อง
ตลอดจนมีการรายงานตรงต่อคณะกรรมการตรวจสอบอย่างสม่ำเสมอ
โดยหน่วยงานตรวจสอบภายในซึ่งเป็นหน่วยงานอิสระ
[]

แบบแสดงรายการข้อมูลประจำปี (แบบ 56-1)

สำหรับงวดปีการเงิน สิ้นสุดวันที่ 31 ธันวาคม 2549

บริษัท เพรซิเดนท์ เบเกอรี่ จำกัด (มหาชน)

ที่ตั้ง : 121/84-85 ชั้น 29 อาคารชุดอาร์ เอส ทาวเวอร์ ถนนรัชดาภิเษก

 แขวงดินแดง เขตดินแดง กรุงเทพฯ 10400 โทร. 0-2209-3000 

 โทรสาร. 0-2209-3091 http://www.farmhouse.co.th

[]
ส่วนที่ 1

ข้อมูลสรุป(Executive Summary)

สรุปข้อมูลบริษัท

บริษัท เพรซิเดนท์ เบเกอรี่ จำกัด (มหาชน) (“บริษัท”) จดทะเบียนจัดตั้งเป็นบริษัทจำกัดเมื่อวันที่
29 ตุลาคม 2523 และได้จดทะเบียนแปรสภาพเป็นบริษัทมหาชนจำกัด เมื่อวันที่ 19 กรกฎาคม
2545 โดยมีทุนจดทะเบียน 300 ล้านบาท เรียกชำระแล้ว 300 ล้านบาท ในปี 2549
บริษัทเพิ่มทุนจดทะเบียน จาก 300 ล้านบาท เป็น 450 ล้านบาท ตามมติที่ประชุมผู้ถือหุ้น ครั้งที่ 27
เมื่อวันที่ 25 เมษายน 2549 และได้จดทะเบียนเพิ่มทุนแล้วเมื่อวันที่ 15 มิถุนายน 2549

ปัจจุบัน บริษัท มีโรงงาน 2 แห่ง ตั้งอยู่ที่ นิคมอุตสาหกรรมลาดกระบัง ทั้ง 2 แห่ง มีพื้นที่รวม 18
ไร่ 3 งาน พื้นที่ใช้สอยโดยประมาณ 36,680 ตารางเมตร และ โรงงานแห่งใหม่
ตั้งอยู่ที่นิคมอุตสาหกรรมบางชัน ซึ่งอยู่ระหว่างดำเนินการก่อสร้าง
โดยมีธุรกิจหลักคือการผลิตและจำหน่ายขนมปังและเบเกอรี่ โดย ณ วันที่ 31 ธันวาคม 2549 บริษัท
มีการจำหน่ายผลิตภัณฑ์ผ่านธุรกิจเบเกอรี่ค้าส่ง คิดเป็น ร้อยละ 84 ของรายได้รวม
ซึ่งเป็นการจำหน่ายผลิตภัณฑ์ภายใต้เครื่องหมายการค้าของบริษัทให้แก่ร้านค้าปลีกแบบดั้งเดิม
(Traditional Trade) และสมัยใหม่ (Modern Trade) จำนวนประมาณ 18,295 ร้าน และ
6,771 ร้าน ตามลำดับ
โดยเป็นการจำหน่ายในลักษณะการขายขาดซึ่งบริษัทจะรับเปลี่ยนผลิตภัณฑ์เดิมที่ร้านค้าจำหน่ายไม่หมด
เมื่อนำผลิตภัณฑ์ใหม่ไปส่ง เพื่อบริหารความสดใหม่ของผลิตภัณฑ์
และบริษัทมีธุรกิจเบเกอรี่ค้าปลีกมีรายได้คิดเป็นร้อยละ 4 ของรายได้รวม
โดยจำหน่ายผลิตภัณฑ์ภายใต้เครื่องหมายการค้าของบริษัท
ผ่านร้านค้าปลีกของบริษัทเองและจำหน่ายตรงตามคำสั่งของผู้บริโภค นอกจากนี้
บริษัทมีการจำหน่ายผลิตภัณฑ์ที่ผลิตขึ้นตามคำสั่งให้แก่ร้านอาหารฟาสต์ฟู้ดและร้านสะดวกซื้อ
ซึ่งมีจำนวนสาขาประมาณ 1,021 สาขา และ 4,440 สาขา ตามลำดับ โดยมีรายได้ในส่วนนี้
คิดเป็นร้อยละ 8 ของรายได้รวม และ มีรายได้จากธุรกิจส่งออก คิดเป็นร้อยละ 3 ของรายได้รวม

ธุรกิจของบริษัทแบ่งออกเป็น 4 สายธุรกิจ ดังนี้

1.  ธุรกิจเบเกอรี่ค้าส่ง ผลิตภัณฑ์ที่จำหน่ายได้แก่ ขนมปังชนิดแผ่น ขนมปังสำหรับแฮมเบอร์เกอร์
    ขนมปังสำหรับฮอทดอก ขนมปังหวาน เค้ก และ เบเกอรี่ อื่น ๆ โดยจำหน่ายผลิตภัณฑ์ดังกล่าว
    ภายใต้เครื่องหมายการค้า ”ฟาร์มเฮ้าส์”

2.  ธุรกิจเบเกอรี่ค้าปลีก ได้แก่ เบเกอรี่ที่จำหน่าย ในร้าน Deliya by Farmhouse
    เค้กมาดามมาร์โก้ กู๊ดมอร์นิ่ง ฟาร์มเฮ้าส์ (แฟรนไชส์ขายแซนด์วิช)
    ขนมไหว้พระจันทร์ตราฟาร์มเฮ้าส์

3.  ธุรกิจฟาสต์ฟู้ด และ ร้านอาหาร/ภัตตาคาร/สายการบิน ผลิตภัณฑ์ที่จำหน่ายได้แก่
    ขนมปังสำหรับแฮมเบอร์เกอร์ ขนมปังสำหรับฮอทดอก ขนมปังฝรั่งเศส ครัวซองต์ ขนมปังกรอบ
    และผลิตภัณฑ์แช่แข็ง (Frozen Dough) ที่จำหน่ายให้แก่ร้านฟาสต์ฟู้ดต่าง ๆ เช่น แมคโดนัลด์
    เคเอฟซี พิซซ่าฮัท เบอร์เกอร์คิงส์ เชสเตอร์กริลล์ เอแอนด์ดับบลิว เดอะพิซซ่าคอมปะนี
    ซับเวย์ ซิสเลอร์ และ แดรี่ควีน เป็นต้น และกลุ่มผลิตภัณฑ์ชุบทอด (Fried Product) ได้แก่
    เกล็ดขนมปัง

4.  ธุรกิจส่งออก ผลิตสินค้าเพื่อการส่งออก ในลักษณะขนมปังที่อบแล้ว และผลิตภัณฑ์แช่แข็ง

รายได้จากการขายของบริษัทในปี 2549 และปี 2548 มีจำนวน 2,531.85 ล้านบาท และ
2,145.61 ล้านบาท ตาม

ลำดับ และมีกำไรสุทธิจำนวน 279.14 ล้านบาท และ 191.49 ล้านบาท ตามลำดับ
-----------------------------------------------------------------------
  6. โครงการในอนาคต

  -----------------------------------------------------------------------

6.1 การขยายกำลังการผลิต

ปัจจุบันทางบริษัท ใช้กำลังการผลิตขนมปังสอดไส้ ที่โรงงานอาคาร 2 เต็มกำลังการผลิต
จึงมีแผนจะลงทุนเพิ่มกำลังการผลิตขนมปังสอดไส้อีก 1 สายการผลิต ขนาด 8,000 ชิ้นต่อชั่วโมง
ในอาคารโรงงานอีกแห่งของบริษัท ซึ่งตั้งอยู่ในนิคมอุตสาหกรรมลาดกระบัง เช่นเดียวกัน
โดยสายการผลิตใหม่นี้ต้องใช้เงินลงทุนประมาณ 65 ล้านบาท คาดว่าจะแล้วเสร็จในไตรมาสที่ 2
ของปี 2550

6.2 การขยายช่องทางการจำหน่าย

บริษัท มีเป้าหมายที่จะขยายช่องทางการจำหน่ายผ่านร้านค้าปลีกจากจำนวนรวมประมาณ 25,066
ร้าน ณ สิ้นปี 2549 เป็น 27,000 ร้านภายในสิ้นปี 2550
โดยยังคงให้ความสำคัญกับการขยายช่องทางผ่านร้านค้าปลีกแบบดั้งเดิมควบคู่กันไปกับร้านค้าปลีกสมัยใหม่
ซึ่งนอกจากจะเป็นการเพิ่มยอดขายของบริษัท
แล้วยังเพิ่มความสามารถในการขยายช่องทางซึ่งถือเป็นการได้เปรียบในการแข่งขันอีกด้วย

6.3 การขยายตัวเข้าสู่ตลาดค้าปลีกขนมปังและเบเกอรี่

บริษัท ได้เริ่มขยายตัวเข้าสู่ตลาดค้าปลีกในปี 2546 โดยเปิดร้าน “Deliya by Farmhouse” ณ
สิ้นปี 2549 มีทั้งสิ้น 11 สาขา คือ สยามสแควร์ซอย 7 , ชั้น 1 อาคารอิตัลไทย ทาวเวอร์ ,
โรงเรียนจิตรลดา , ท็อปส์ โรบินสัน รัชดา , เดอะมอลล์บางกะปิ , ท็อปส์ เซ็นทรัลบางนา ,
ซอย จารุรัตน์ , เดอะมอลล์ งามวงศ์วาน (ชั้น 1) , ท็อปส์ ลาดพร้าว, ท็อปส์ ปิ่นเกล้า และ
มาบุญครองชั้น 5

ทั้งนี้ บริษัท ได้วางตำแหน่งทางการตลาดของร้าน “Deliya by Farmhouse”
ในลักษณะของเบเกอรี่พรีเมี่ยมที่เน้นความหลากหลาย
น่ารับประทานเพื่อสามารถตอบสนองความต้องการของลูกค้าได้มากขึ้น
ซึ่งนอกจากจะเป็นการเพิ่มรายได้ให้กับบริษัทแล้ว ยังเป็นการเพิ่มช่องทางการขายปลีกของบริษัท
สู่ผู้บริโภคได้โดยตรงอีกด้วย โดยในปี 2550 บริษัท
มีแผนการที่จะขยายสาขาของร้านเดลิย่าอย่างต่อเนื่อง
พร้อมทั้งปรับรูปแบบของร้านให้เป็นร้านเบเกอรี่ที่ครบวงจรมากขึ้น
โดยมีการจำหน่ายเบเกอรี่หลากรูปแบบและเครื่องดื่มร้อนเย็น
รวมไปถึงความบันเทิงให้แก่ลูกค้าภายในร้าน

4.  โรงงานแห่งใหม่

บริษัท กำลังดำเนินการก่อสร้างโรงงานแห่งใหม่ ที่นิคมอุตสาหกรรมบางชัน คาดว่าจะแล้วเสร็จ ประมาณปี 2551
ส่วนที่ 2

บริษัทที่ออกหลักทรัพย์

ชื่อบริษัท : บริษัท เพรซิเดนท์ เบเกอรี่ จำกัด (มหาชน)

เลขทะเบียนบริษัท : บมจ. 0107545000144

ที่ตั้งสำนักงานใหญ่ : 121/84-85 ชั้น 29 อาคารชุด อาร์ เอส ทาวเวอร์ ถนนรัชดาภิเษก

แขวงดินแดง เขตดินแดง กรุงเทพมหานคร 10400

โทรศัพท์ : 0-2209-3000

โทรสาร : 0-2209-3091

Home Page : http://www.farmhouse.co.th

ประเภทธุรกิจ : ประกอบธุรกิจผลิตและจำหน่ายขนมปังและเบเกอรี่อื่น ๆ
-----------------------------------------------------------------------
  7. ข้อพิพาททางกฎหมาย

  -----------------------------------------------------------------------

บริษัทไม่มีคดี หรือข้อพิพาทที่เข้าลักษณะ

1.  คดีที่อาจมีผลกระทบด้านลบ (บริษัทเป็นจำเลยที่ถูกฟ้องร้องเรียกค่าเสียหาย)
    ต่อสินทรัพย์ของบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ วันที่ 31 ธันวาคม
    2549 หรือ

2.  คดีที่กระทบต่อการดำเนินธุรกิจของบริษัทอย่างมีนัยสำคัญ
    แต่ไม่สามารถประเมินผลกระทบเป็นตัวเลขได้ หรือ

3.  คดีที่มิได้เกิดจากการประกอบธุรกิจปกติของบริษัท
[]

แบบแสดงรายการข้อมูลประจำปี (แบบ 56-1)

สำหรับงวดปีการเงิน สิ้นสุดวันที่ 31 ธันวาคม 2557

บริษัท เพรซิเดนท์ เบเกอรี่ จำกัด (มหาชน)

ที่ตั้ง : 121/84-85 ชั้น 29 อาคารชุดอาร์ เอส ทาวเวอร์ ถนนรัชดาภิเษก แขวงดินแดง
เขตดินแดง กรุงเทพฯ 10400 โทร. 0-2209-3000

โทรสาร. 0-2209-3091 http://www.farmhouse.co.th

[]
-----------------------------------------------------------------------
  10. การควบคุมภายใน

  -----------------------------------------------------------------------

ในการประชุมคณะกรรมการครั้งที่ 7/2545 เมื่อวันที่ 23 กรกฎาคม 2545
โดยมีกรรมการตรวจสอบจำนวน 3 คน เข้าร่วมประชุมด้วย
คณะกรรมการได้ประเมินระบบการควบคุมภายในโดยการซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม คณะกรรมการเห็นว่า บริษัทมีระบบการควบคุมภายในทั้ง 5 ส่วน
อย่างเพียงพอแล้ว

การควบคุมภายในที่มีประสิทธิภาพถือเป็นเครื่องมือหรือกลไกที่สำคัญอันหนึ่งของฝ่ายบริหาร
ซึ่งจะสะท้อนให้เห็นถึงระบบการกำกับดูแลกิจการที่ดี

บริษัท เพรซิเดนท์ เบเกอรี่ จำกัด (มหาชน) ได้เน้นหลัก 5 ประการเกี่ยวกับการควบคุมภายใน
คือ

1. สภาพแวดล้อมที่ก่อให้เกิดการควบคุม

  บริษัทได้จัดโครงสร้างองค์กรอย่างเหมาะสม
  เพื่อเอื้ออำนวยให้ฝ่ายบริหารสามารถดำเนินงานได้อย่างมีประสิทธิภาพ
  และบริษัทได้มีการกำหนดเป้าหมายการดำเนินธุรกิจเพื่อเป็นแนวทางในการปฏิบัติงานของพนักงาน

2. การประเมินความเสี่ยง

บริษัทได้จัดทำการประเมินความเสี่ยงทั้งปัจจัยเสี่ยงจากภายใน และภายนอกองค์กร
รวมทั้งปัจจัยเสี่ยงที่อยู่นอกเหนือการควบคุมของบริษัท อาทิ
ความเสี่ยงจากอัตราแลกเปลี่ยนเงินตราระหว่างประเทศ ความเสี่ยงเกี่ยวกับราคาวัตถุดิบ เป็นต้น
นอกจากนี้บริษัทยังได้กำหนดมาตรการในการบริหารความเสี่ยง
เพื่อเป็นการลดผลกระทบที่อาจเกิดขึ้นต่อองค์กร และมีการทบทวนมาตรการอย่างสม่ำเสมอ

3. กิจกรรมการควบคุม

บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหาร
ในแต่ละระดับไว้อย่างชัดเจนและได้มีการแบ่งแยกหน้าที่ความรับผิดชอบ
ในการบริหารงานเพื่อให้สามารถตรวจสอบซึ่งกันและกัน

4. ระบบสารสนเทศและการสื่อสารข้อมูล

บริษัทกำหนดให้มีการพัฒนาระบบสารสนเทศอย่างสม่ำเสมอเพื่อการปฏิบัติงานที่มีประสิทธิภาพสูงสุด
อีกทั้งเอื้ออำนวยต่อการปฏิบัติงานของผู้บริหารและบุคคลที่เกี่ยวข้อง ในด้านเอกสารทางบัญชีนั้น
บริษัทมีการบันทึกบัญชีตามมาตรฐานทางบัญชีที่รับรองทั่วไป และบันทึกข้อมูลทางบัญชีอย่างสม่ำเสมอ
ในส่วนของเอกสารที่จัดส่งให้คณะกรรมการและผู้ถือหุ้น
บริษัทได้ดำเนินการจัดส่งในเวลาอันพอเหมาะและมีข้อมูลเพียงพอต่อการตัดสินใจ

5. ระบบการติดตาม

บริษัทมีการตรวจสอบภายใน ที่กำหนดให้รายงานผลการตรวจสอบตรงต่อคณะกรรมการ หรือ
คณะกรรมการตรวจสอบ
โดยมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
-----------------------------------------------------------------------
  4. การวิจัยและพัฒนา

  -----------------------------------------------------------------------

ด้วยบริษัท เล็งเห็นว่าการพัฒนาผลิตภัณฑ์เพื่อตอบสนองความต้องการของผู้บริโภค
และพฤติกรรมของผู้บริโภคที่เปลี่ยนแปลงตลอดเวลา ทั้งในส่วนของการปรับปรุงผลิตภัณฑ์เดิม
และพัฒนาผลิตภัณฑ์ใหม่ เป็นสิ่งที่สำคัญมากในการดำเนินธุรกิจ
บริษัทจึงได้เตรียมความพร้อมโดยการจัดตั้งหน่วยงานวิจัย และพัฒนาผลิตภัณฑ์
โดยสามารถแบ่งหน่วยงานออกเป็น 2 ประเภทได้แก่

1.  การวิจัยและพัฒนาผลิตภัณฑ์

บริษัท มีทีมงานซึ่งมีความชำนาญด้านการวิจัยและพัฒนาวัตถุดิบและผลิตภัณฑ์ทั้งที่ใช้ในปัจจุบัน
และที่จะนำมาใช้ทดแทนในอนาคต เพื่อให้ผลิตภัณฑ์ที่ได้มีคุณภาพ อร่อย และมีคุณค่าทางโภชนาการ
รวมถึงการพัฒนาและคิดค้นสูตรในการผลิตผลิตภัณฑ์ใหม่ๆ
ให้สอดคล้องกับความต้องการและพฤติกรรมของผู้บริโภคที่เปลี่ยนแปลงตลอดเวลา
โดยส่งเจ้าหน้าที่ไปฝึกอบรม ณ สถาบันเบเกอรี่ที่มีชื่อเสียงในต่างประเทศ เช่น สหรัฐอเมริกา ญี่ปุ่น
รวมทั้งได้ว่าจ้างนักโภชนาการที่มีความรู้ความเข้าใจเกี่ยวกับขนมปังและเบเกอรี่ให้เป็นที่ปรึกษาพิเศษ
นอกจากนี้บริษัทได้ทำสัญญา License Agreement กับ Roman Meal Company
แห่งสหรัฐอเมริกา ซึ่งดำเนินธุรกิจมานานกว่า 80 ปี โดยบริษัท
จะได้รับสูตรและวิธีการผลิตรวมทั้งคำแนะนำต่างๆ เกี่ยวกับการผลิตจากผู้เชี่ยวชาญ Roman Meal
Company ซึ่งจะทำให้เจ้าหน้าที่ของบริษัท
ได้เรียนรู้และพัฒนาผลิตภัณฑ์ให้มีคุณภาพและให้มีความหลากหลายมากยิ่งขึ้น

4.2 การวิจัยและพัฒนาด้านการตลาด

การวิจัยและพัฒนาด้านการตลาดเป็นกลไกสำคัญเพื่อให้บริษัท เข้าใจถึงพฤติกรรมของผู้บริโภค
และความพึงพอใจของผู้บริโภคที่มีต่อผลิตภัณฑ์ก่อนและระหว่างการจำหน่ายผลิตภัณฑ์
โดยจะวิเคราะห์พฤติกรรมผู้บริโภคจากแหล่งข้อมูลต่างๆ และ
จัดจ้างบริษัทวิจัยเพื่อทำการวิจัยความพึงพอใจของผู้บริโภคที่มีต่อผลิตภัณฑ์ของบริษัท เป็นประจำทุกปี
และนำข้อมูลดังกล่าวมาวิเคราะห์ เพื่อพัฒนาและปรับปรุงผลิตภัณฑ์ให้เป็นไปตามที่ต้องการต่อไป

ณ วันที่ 31 ธันวาคม 2545 ทีมงานด้านการวิจัยและพัฒนา มีบุคลากรจำนวน 7 คน

ในช่วงปี 2543-2545 ค่าใช้จ่ายเกี่ยวกับการวิจัยและพัฒนาของบริษัทเป็นดังนี้

  หน่วย : บาท

  ---------------------------- -------------- -------------- ------------------
                               ปี 2543         ปี 2544         ปี 2545

  ค่าใช้จ่ายเกี่ยวกับการวิจัยและพัฒนา   3,402,576.98   4,609,899.22   5,353,576.59
  ---------------------------- -------------- -------------- ------------------
[]

แบบแสดงรายการข้อมูลประจำปี (แบบ 56-1)

สำหรับงวดปีการเงิน สิ้นสุดวันที่ 31 ธันวาคม 2545

บริษัท เพรซิเดนท์ เบเกอรี่ จำกัด (มหาชน)

ที่ตั้ง : 2034/75,76 อาคารชุดอิตัลไทยทาวเวอร์ชั้นที่ 16 ถนนเพชรบุรีตัดใหม่

 แขวงบางกะปิ เขตห้วยขวาง กรุงเทพฯ 10320 โทร. 0-2716-1333 

โทรสาร. 0-2716-1330-2 http://www.farmhouse.co.th